|  |
| --- |
| Eelnõu  **NARVA LINNAVALITSUS** |

**KORRALDUS**

|  |  |
| --- | --- |
| Narva | ……. 2021.a. nr |
|  |  |

Tee ehitusloa andmine (Rahu tänav lõigus Tallinna maantee – Paul Kerese tänav).

1. **ASJAOLUD JA MENETLUSE KÄIK**

16.07.2021 laekus läbivaatamiseks tee-ehitusloa taotlus koos tee ehitusprojektiga (töö nr 2593, peaprojekteerija OÜ Keskkonnaprojekt, linnavalitsuse dokumendiregistris nr 6712/1-16, 8617/1-16) avalikult kasutatava tänava ümberehitamiseks ja selle teenindamiseks vajalike ehitiste rajamiseks Rahu tänava lõigus Tallinna maanteest – Paul Kerese tänavani (transiitteede rekonstrueerimise I etapp).

Tee-ehitusloa menetluse raames olid linnavalitsuse dokumendiregistri kaudu kaasatud OÜ VKG Elektrivõrgud, Narva Vesi AS, Telia Eesti AS, Narva Soojusvõrk AS, AS Gaasivõrk, AS Eesti Raudtee, Narva Linnavalitsuse Arhitektuuri- ja Linnaplaneerimise Ameti, Linnamajandusameti ja Narva Linna Arenduse ja Ökonoomika Ameti spetsialistid, kes on kooskõlastanud või andnud arvamuse tee ehitusprojektile (dokumendiregistris nr 6712/1-16, 8617/1-16).

Samuti kaasas pädev asutus EhS § 42 lõike 7 alusel (linnavalitsuse dokumendiregistris 19.07.2021, kiri nr 1-13.2/1970) ehitusloa menetlusse kinnisasjaga piirnevate kinnisasjade omanikud ning saatis nende äriühingute äriregistrisse kantud elektronposti aadressidele digitaalallkirjastatud arvamuse päringud koos asendiplaaniga:

1. Järgnevate kinnistute omanike –

Rahu tn 23, HÜ Rahu Majak;

Rahu tn 27, HÜ Motor-45;

Rahu tn 31, Mittetulundusühing Rahu 31 Narva;

Rahu tn 4b, Vent System Project OÜ;

Rahu tn 2, OÜ Elcomnet;

Rahu 2a, HÜ Narva Rahu;

P. Kerese tn 40c, OÜ Larossa Grupp ja TÜ Tehnoauto;

P. Kerese tn 40g OÜ Albion Motors;

esindajad said kirja kätte 20.07.2021 aga neilt ei laekunud seisukohti Rahu tänava ümberehitamise ja selle teenindamiseks vajalike ehitiste püstitamise kohta.

1. Rahu tn 4a kinnistu omanik AS Transervis-N sai kirja kätte 20.07.2021 ning 27.07.2021 on temalt laekunud kirjalik nõusolek Rahu tänava ümberehitamise ja selle teenindamiseks vajalike ehitiste püstitamise kohta.
2. Rahu tn 4 kinnistu omanik AS Famar-Desi Grupp sai kirja kätte 20.07.2021 ning esitas 23.07.2021 oma arvamuse (linnavalitsuse dokumendiregistris kiri nr 6949/1-12.2). Kirjas on toodud: „Famar-Desi Grupp AS ei anna kooskõlastust ehitusprojektis Narva TEN-T transiitteed töö nr 2593, joonisel TL-4-01-01 esitatud kujul ristmiku lahendusele, Rahu tänavaga külgnevasse parklasse sissesõidul, meile kuuluval kinnistul Rahu tn 4. Teeme ettepaneku projektis näidatud ohutussaare pikkuseks jätta maksimaalselt 2 meetrit ja palume ehitusprojektis teha vastav muudatus“.

Märkus on edastatud taotlejale ning see on arvesse võetud projekti parandustes.

1. Rahu tn 1a kinnistu omanik Autoesindus OÜ ning Rahu tn 1b ja 1c kinnistute omanik said kirja kätte 20.07.2021 ning esitasid 30.07.2021 oma arvamuse (linnavalitsuse dokumendiregistris kiri nr 6949/1-12.2). Kirjas on toodud:

„1. Juurdepääsuteelt väljasõit Rahu tänavale peab olema võimalik mõlemas suunas, millest tulenevalt tuleb antud ristmik projekteerida vasak- ja parempöörde võimalusega.

2. Rahu tn 1a, 1b ja 1c kruntidele peab pääsema ligi ka haagisveokite ja põllutöömasinatega, millest tulenevalt tuleb Rahu tänava ja juurdepääsutee pöörderaadiused projekteerida vähemalt 16 m ning mahasõiduks juurdepääsuteele projekteerida aeglustusrada.

3. Juurdepääsuteele projekteeritud sõidutee pikendada ühtlaselt sama laiusega kuni tänavakoridori lõpuni (Rahu tn 1a krundipiirini). Mitte teha sisse jõnksu ning lõpetada trapetsina.

4. Rahu tn 1a, 1b ja 1c arendustegevuseks ning investeeringute tasuvuseks on äärmiselt oluline, et kõnealuse ristmiku peale- ja mahasõidud toimiksid kõikides suundades ning pöörderaadiused võimaldaksid kõikide kategooria sõidukite takistusteta liiklemist“.

Märkused on edastatud taotlejale, esitatud ettepanekud on läbivaadatud koos linnavalitsuse spetsialistidega ning neid on osaliselt arvestatud projekti parandustes:

1. Parempööre on projektiga tagatud. Vasakpööre väljasõidul nimetatud kinnistutelt ei ole nii laia teerajatise puhul vahetult enne maanteesilda tehniliselt ega liikluskorralduslikult ohutult võimalik. Arvestades, et kohe peale väljasõitu paremale asub ringliiklusega tagasipöördevõimalus, on antud soov linnakeskkonnas põhjendamatu.
2. Sõidukite pöörderaadiuste ja mõõtude puhul on arvestatud kehtiva detailplaneeringuga määratud lahendustega, mis ka kõnealustel kruntidel ei võimalda selliste sõidukite liiklust.
3. Projekteerimisnormidest ja seadusest tulenevalt peab rekonstrueeritava tee osa olemasoleva rekonstrueerimisele mittekuuluva teega kokku viima töömaa piirides. Kuna olemasolev tee ei ole sama laiusega kui rekonstrueeritav, ei ole võimalik antud soovi täita.
4. Antud punkt kordab varasemates kirjeldatut ja ei sisalda iseseisvat tingimust. Projekti on korrigeeritud vastavalt märkustele ulatuses, mis on tehniliselt, liiklusohutuse ja projekteerimisnormide seisukohalt võimalik.

Vastavalt haldusmenetluse seaduse § 27 lõike 2 pinktile 3 elektrooniliselt kättesaadavaks tehtud või edastatud dokument loetakse kättetoimetatuks, kui dokument või teade dokumendi kättesaadavaks tegemise kohta on edastatud äriühingu äriregistrisse kantud elektronposti aadressil.

Vastavalt ehitusseadustiku § 42 lõikele 9, kui kooskõlastaja või arvamuse andja ei ole kümne päeva jooksul ehitusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse ehitusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi ehitusloa eelnõu kohta arvamust avaldada, kui seaduses ei ole sätestatud teisiti.

Narva Linnavalitsuse 11.12.2019 korraldusega nr 961-k on jäetud algatamata “Narva transiitteede eelprojekt” (töö nr 1428, teostaja NovarcGroup AS – edaspidi eelprojekti koostaja) keskkonnamõju hindamine (KMH).

Linnamajandusamet kooskõlastas projekti tingimisi, märkustega:

„Palume arvestada tööprojekti koostamisel TNT-T projekti välisvalgustuse osas Rahu ja Kreenholmi viadukti rekonstrueerimise tehnilise lahendusega.

Rahu viadukt:

- Maste ja kaableid poleks vaja ümber tõsta, kui need paikneksid kaugemal. Valgustitele vajalik panna pikemad konsoolid.

- Toitekaablid oleksid vajaliku ristlõikega ja oleks võimsuse varu, et lähimast mastist toide saada. Kaableid poleks vaja ümber ehitada ega uusi rajada

- Juhtimiskilbid oleksid sobilikud“.

Arhitektuuri- ja Linnaplaneerimise Amet kooskõlastas projekti tingimisi, märkustega:

„Märkused võtta arvesse ja täiendada projekti tööprojekti koostamisel.

Märkuste täitmist tuleb kontrollida enne tööde vastuvõtmist tee omaniku poolt.

Märkused on liikluskorraldusvahenditele:

- Lisada suunaviidaga tahvel piiriületuseelse ooteala sissesõidu kohta vastassuunas liikujatele parempöördeks Rahu tn-lt ootealale; see on hädavajalik neile, kes mingil põhjusel – kas on linnas eksinud, sisenenud linna Elektrijaama teed mööda vms, soovivad jõuda ootealale Kerese tn poolt; Puudub ringil Elektrijaama teelt tulijatele: viaduktilt alla sõites nii ooteala, kui piiripunkt, väiksel ringil viadukti suunalt tulijale nii ooteala kui piiripunkt. Võib lahendada tööprojektiga.

- Lisada „peatee“ ja „anna teed“ märgid väljasõitudele Rahu tn 4a ootealalt, Rahu tn 4 parklast ja Peaalajaama tn-lt selliselt, et sõidu eesõigus oleks ootealalt Rahu tn fooriristmikule suunduvatel sõidukitel; Rahu 4 väljasõidul puudu anna teed märk ja peatee suuna lisatahvel.

- Kerese tn mööda väikesele ringristmikule lähenejale puuduvad suunaviitadega tahvlid – Tallinn ja Rahu tn, ooteala, Kerese tn jätkumine, viaduktile ja Elektrijaama teele jõudmine, Auvere jm“.

Narva linna Arenduse ja Ökonoomika Amet kooskõlastas projekti tingimisi, märkustega:

„Tööprojekti koostamisel tuleb lahendada:

1. Rahu 4a mahasõidule ei tule fooriristmikku (PP seletuskirja p.2.6.1) on see veel säilinud;

2. Kus rajatavate kergliiklusteede laius võimaldab seda, tuleb eraldada jalgratturid ja jalakäijad valge pidevjoonega (arvestades Narva linna olemasolevate kergliiklusteede skeemi);

3. Arvestada tehnovõrkude valdajate tingimusi;

4. Arvestada naaberkinnistute valdajate nõudmisi“.

Arvestades, et märkused 1. ja 2. on projekti parandamisel juba arvesse võetud, ei kanta neid ehitusloale.

VKG Elektrivõrgud OÜ, Narva Vesi AS, Telia Eesti AS, Gaasivõrk AS, Eesti Raudtee AS kooskõlastasid projekti tingimisi, märkustega (eraldi kirjades - lisa1, lisa 2, lisa 3, lisa 4, lisa 5).

Tee ehitusprojekti olid hiljemalt 22.09.2021 kooskõlastanud kõik kaasatud isikud.

Esitatud dokumentides puuduvad ehitusseadustiku § 44 toodud ehitusloa andmisest keeldumise põhjused. Seega, tee ehitusloa andmiseks takistusi ei ole.

1. **ÕIGUSLIKUD ALUSED**
   1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.
   2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.
   3. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
   4. Ehitusseadustiku § 42 lg 2 kohaselt pädev asutus otsustab keskkonnamõju hindamise algatamise vajaduse.
   5. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
2. **OTSUS**

3.1. Anda tee ehitusluba Rahu tänav lõigus Tallinna maantee – Paul Kerese tänav, I etapp avalikult kasutatava tänava ümberehitamiseks ja selle teenindamiseks vajalike ehitiste rajamiseks vastavalt tee ehitusprojektile, töö nr 2593\_PP-TL\_v02, peaprojekteerija OÜ Keskkonnaprojekt.

3.2. Kohustada ehitustööde tellijat täitma kõrvaltingimused, milleks on käesoleva korralduse punktis 1 toodud Linnamajandusameti, Arhitektuuri- ja Linnaplaneerimise Ameti, Narva Linna Arenduse ja Ökonoomika Ameti, VKG Elektrivõrgud OÜ, Narva Vesi AS, Telia Eesti AS, Gaasivõrk AS ning Eesti Raudtee AS poolt kooskõlastustes esitatud ning ehitusloal loetletud märkused.

1. **RAKENDUSSÄTTED**

4.1. Korraldus jõustub seadusega ettenähtud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Ants Liimets Üllar Kaljuste

Linnapea Linnasekretär